Kunstmuseet KUNSTEN i Aalborg er ved at blive restaureret, og det er hovedsagelig nordjyske firmaer, der udfører arbejdet. Lokale virksomheder har nemlig vundet de fleste af de 10 fagentrepriser, som byggeprojektet blev udbudt i. - Vi har arbejdet intensivt med arkitekter og ingeniører for at få alle detaljer i projektforslaget færdig. Licitationen, der sluttede lige før sommerferien, faldt heldigvis godt ud, og det glæder os, at vi har fået en række dygtige firmaer på banen - og herunder langt de fleste fra Nordjylland, siger museumsdirektør Gitte Ørskou. Entreprenørerne overtog KUNSTENs bygning i august. Her fældede de flere store træer og etablerede byggepladsen. Restaureringsarbejdet ventes at vare indtil næste efterår.
Det bliver hovedsagelig lokale firmaer, der skal stå for restaureringen af kunstmuseet KUNSTEN i Aalborg.